
KARAJLEGANTOJ 


Malantaŭ ni estas la zagreba kongresa somero, kiu profunde stampis la vivon 
de Esperanto en Kroatio. Kvankam aŭtunas, la spuroj de esperantistoj ankoraŭ senteblas. 

Laŭ la kongresa statistiko al la 86a Universala Kongreso de Esperanto aliĝis 
1691 personoj el 57 landoj. Kun venditaj 48 unutagaj biletoj, ni povus konsideri, ke ĉ. 
1750 esperantistoj estis kongrese envolvitaj. Kiel ofte ĉe la kongresoj, pluraj 
esperantistoj enŝteliĝis kaj ĝuis la etoson sen registriĝoj. 

La kongreso helpis levi la prestiĝon de Esperanto en Zagrebo kaj fiksi la pozicion 
de la Internacia Lingvo en Kroatio. Tiujn celojn ni atingis. Ni volis postmilite 
entuziasmigi niajn membrojn pri Esperanto, kaj montri ke, malgraŭ ĉio, ĝi valoras la 
penon ankaŭ en la epoko post la jaro 2001. Ankaŭ pri tio ni sukcesis. 

En la Intemacia Jaro de Volontuloj dudeko da LKK-membroj kun cento da 
helpantoj realigis la plej grandan intemacian kulturan aranĝon en Kroatio en 2001. 

Post la tragedio en Nov-Jorko ni scias ke tio pri kio ni esperantistoj okupiĝis eĉ 
pli valoras. 

Dankon al vi ĉiuj kiuj venis al Zagrebo! 

La kongresa arkivo sukcesis kolekti ĉ. 150 artikoloj pri KEL por informiĝi ] 
la Kongreso el 35 gazetoj. Verŝajne aperis pli. Post la Kongreso, pri paco 2001. 

niaj aŭtunaj kursoj plenas je novaj vizaĝoj dank’ al vi. Pri ili ni 
tre ĝojas sed ni kontentas ankaŭ pri la fakto ke pluraj instancoj 
nian laboron por Esperanto konsideras tre inda afero. Kontribuis 
al tiu fakto la ĉeesto de la kroata prezidento Stjepan Mesiĉ ĉe 
la malfermo de la zagreba UK. Dum 86 Universalaj Kongresoj 
nur kvar prezidentoj per persona ĉeesto honoris Esperanton. 

Sur la titolpaĝa foto de Ulrich Lins la kroata ŝtatestro Stjepan 
mesiĉ konversacianta kun D-ro Ludoviko Zaleski-Zamenhof. 

Tradukas Spomenka Ŝtimec kaj Ivo Osibov. Titolpaĝaj flagoj 
fotitaj de Ivan Ŝpoljarec. 

Jen kelkaj reeĥoj el la postkongresaj eksteraj rilatoj de 

KEL: 

Vicministrino pri Eksterlandaj Aferoj Vesna Cvjctkovic- 
Kurelec akceptis delegacion de Kroata Esperanto-Ligo la 17- 
an de septembro kaj konsentis ke Kroatio estu la lando, kiu 
proponu la novan rezolucion pri Esperanto dum la vcnonta 
Generala Konferenco de UNESKO en Parizo, Ambasadorino 
de Kroatio ĉe UNESKO Neda Ritz plurfoje traktis kun KEL 
kaj la francaj esperantistoj taskigitaj pri UNESKO por prepari 
la rezoluciproponon. Dum la preparado de ĉi-tiu numero de 
Tempo ankoraŭ ne estas klare ĉu la Sekretariejo de UNESKO 
akceptis la rezoluciproponon en la tagordon de la Konferenco. 

En Ĝenevo la 5-an de septembro 2001 la kroata ministro 
pri klerigo Vladimir Strugar renkontis la Asistan Ĝeneralan 
Direktoron por Edukado ĉe UNESKO John Daniel, kiu nome 
de UNESKO direktis la salutojn al la Zagreba Kongreso. Es- 
peranto estis rekta peranto en tiu kontakto. 

La vicurbestrino de Zagrebo Vlasta Paviĉ sendis sian 
konsilanton Branka Miljenoviĉ al la gazetara konferenco de 


Melanija Grgid gvidis Bonvenigan 
Servon . (Fotis: lvan ŝpoljarec) 

La enirejo al unu el la du kongresejoj. (Fotis Ivan Ŝpoljarec) 

La Gazetaran Servon gvidis la tuta teamo kun Judita Rey 
Hudeĉek kiel estro. Ŝi krome zorgis pri Nacia Vespero kaj pri 
kontakto de la Kongreso kaj la urbo, organizinte per speciala 
financa helpo de la urbo dancon sur la ĉefplaco. 

SVJETSKI KONGRES ESPERANTISTA DONIJET ĈE ZAGREBU MIIIJUN I POL _ ^^ 0 « 

MARAKA ZARAOE V**.. ‘ 


POVODOM SVJETSKOG KONGRESA ESPERANTISTA 

Pred Ekonomskim faknltetom 
skulptura danskog kipara . 


DANKON AL URBESTROJ 


Potoĉnik el Ljubljana. La ĝemelurba programaro por 
preskaŭ 200 kongresanoj montriĝis tre inda riĉigo de 
la kongresa programo. Koran dankon al la kurieroj kiuj 
havigis la mesaĝojn kaj portis ilin al Zagrebo samkiel 
al multnombraj prezentintoj de ĝemelurba 
programaro 


Tre koran dankon al la urbestroj de la ĝemelaj 
urboj de Zagrebo, kiuj direktis siajn salutojn al 
Universala Kongreso de Esperanto en Kroatio, s-roj 
Yorikane Masumoto el Kioto, Enzo Raisi el Bolonjo, d- 
ro Ivan Ĉomakov el Plovdiv, d-ro Michael Haupl el 
Vieno, Herman Kristofersen el Tromso kaj Viktorija 


fi \ City of Kyoto 


DER BURGERMEISTER 
UND LANDESHAUPTMANN 
VON WIEN 


Comune di Bologna 


aruu7 


TROMS0 KOMMUNE 


■Aĉebeh m b 


Mestna obĉina Lj ubljana 
Kabinet zupante 

EL LA GAZETOJ PRIU 
UK EN ZAGREBO 


f*ocxi«: Val«n 
kaf iagnarsion 


Iom mirigis sole la relative malgranda nombro 
de partoprenantoj, ĉar 1700 kongresanoj ja vere 
ne estas multaj por UK en Eŭropo. Ŝajnas ke kelkaj 
homoj ankoraŭ ne fidas pacon kaj demokration 
en Kroatujo. Sed se ili estus venintaj, ili certe 
havus nun alian opinion pri tiu lando. Nuntempa 
vizitanto de Kroatujo ne plu povas imagi, ke tiu 
lando antaŭ nelonge travivis militon kaj 
diktaturon. La hodiaŭa Kroatujo estas libera, 
tolerema, gastama lando, kies vojo en la Eŭropan 
Union ŝajnas ne plu barebla. 

Dankon, kroataj amikoj, pro la belaj kaj interesaj 
tagoj! 

Mathias Behlert, Berlin 
en Esperanto aktuell, 4/01 
Germanio 


Bullenopor 

hefroa Ejjseranlo 


De Nevado 

fii: 


Kahmdaro 2001 


Kore mlm$ iroatie 


^LITOVA a 


La 86a Universala 
Kongreso estis por mi la 
unua, dum miaj 18 jaroj 
de esperantisteco. Kio 
plej forte impresis min? 
Estas malfacile elekti: 
renkontiĝoj kun kores- 
pondantoj, kiujn mi ĝis 
nun ne konis persone, 
baniĝo en la Adriatiko? 
La lasta travivaĵo, kiu 
restas por ĉiam en mia 
memoro estis la belega 
kanto de la kuba kantisto. 
Kiam la esperantistaro 
kunkantis la refrenon 
“Kisu min, kisu min forte, 
kvazaŭ kisus vi min por 
la lasta foj’ ”, tiam mi estis 
kortuŝita kaj subite venis 
versaĵoj de hungara poeto: 
Mi estas frato de la homaro”. Tion mi sentis tiam. 
SZASZ Lenke, Praid 
en Bazaro, 18, 2001 
Rumanio 


Kroatio estas bela lando, kiu 
havas altan kulturon. Zagrebo 
estas eleganta, sekura kaj pura 
urbo. Homoj, kiuj loĝas tie, estas 
bonkoraj. Estis freŝe en julio. En 
Dubrovniko mi rondvojaĝis en 
ŝipo en Adria Maro. Mi parolis 
al alilandanoj en Esperanto 
kuraĝe. Ili aŭskultis min atente 
kaj korektis mian Esperanton. 

Mi ŝatas la vortojn; komence ĉiu 
estas komencanto. Sed, mi 
esperas, ke mi ne estos 
komencanto. 

Mi kredis ke la plej impresa 
kombinado de kaskado kaj lago 
estas Ĝusaikoŭ en Ĉinio. Sed mi 
ŝanĝis mian penson, ke 
Ĝusaikoŭ kaj Plitvice estas la plej 
impresaj lokoj sur la tero. 

S-ino OOGURO 
en Novaĵoj Tamtamas, 174, okt. 2001 
Jokohama, Japanio 


BET-S7 kaj 
Zagreba IJK 


L. Zamesihof 
kaj Litovk (3) 


Originala 




Esperanto heipas 
trovl piirencojo 


En la irvoiido 
Iĉsperaota 


Zagrtbo 
la ĉeforbo <lc )a 
UnivcrsaJa Kongrcso 
de Espcranto 

En la kongresaj ekskursoj 
partoprenis 1553 esperantistoj. La 

ekskursoj okazis per 41 aŭtobusoj kaj Faruk Islamoviĉ 

unu aviadilo (dum la ekskurso al 


Dubrovnik). En la antaŭkongresaj kaj 
postkongresaj aranĝoj partoprenis 101 
personoj. Tuttagajn ekskursojn 
partoprenis 795 kongresanoj dum 657 
kongresanoj partoprenis en la 
duontagaj ekskursoj. Akompanis la 
ekskursojn 29 esperantistoj kiuj dum 
la preparlaboroj specialiĝis pri 
turismo kaj gajnis rajtigilon pri 
turisma akompanado. La estro de la 
ekskursa fako Faruk Islamovic brile 
faris sian imponan laboron, 
kunlaborante kun la agentejo 
Generalturist. 

Unu el la zagrebaj turismaj 
gvidantoj Kreŝo Krstic aparte 
plezurigis la partoprenantojn de siaj 
zagrebaj rondesploradoj: kiel decas al 
kavaliro el Mezeŭropo, al ĉiu gastino 
li adiaŭe donacis florbukedeton. 

S.Ŝ. 


- > 

STATISTIKO PRIKONGRESAJ ENKETILOJ 

E1 1691 distribuitaj enketiloj al la partoprenintoj de la 86a 
Universala Kongreso de Esperanto al nia oficeio revenis 92 enketiloj 
aŭ 5,4%. Ĉi-loke nii deziras informi vin pri kelkaj interesaj eroj de tiu 
enketo. , 

Flanke de la kongresanoj la plej laŭdindaj estis: 
Organizatineoi ĝenerale (35%), senpaga trambusa vetnrado tra 
la urbo dumla kongreso (26%), kultura programo de la kongreso 
(26%), subteno de ŝtataj kaj urbaj instancoj al la kongreso (21%) 
kaj kompreneble la helpantoj (19%). 

La kongresanoj plej plendis pri la: du kongresejoj (19%), 
malgrandaj salonoj en FER kaj malbona klimatizo (9%), 
ekskursorganizado (8%), son-teknika servo en FER (5%). Eĉ 38% 
el respondoj estis subjektivaj riproĉoj kaj 34% el demanditaj 
respondis aŭ tute pozitive aŭ entute ne respondis al tiu ĉi 
demando. 

Analizis kaj kompilis: Vladimir Dujniĉ 

STATISTIKO PRILA RENDEVUA TABULO 

Laborinte ĉe la kongresa rendevua tabulo, mi gvidis 
malgrandan statistikon: kongresanoj lasis en Zagrebo al siaj amikoj 
1131 mesaĝojn' Nur sepdeko da mesaĝoj restis al la prizorgintoj - 
netransprenitaj Estis plezuro esti peranto de la rendevuoj! 

Mira Kocjanĉiĉ 



Tempo 3/2001 


5 





tempo - gazeto de kel 





E1 Carrara en Italio ekiris la sestuna marmora 
donaco de la dana skulptisto Jesper Nergaard por 
la urbo Zagrebo honore al UK. “Por monda 
komunikado en paco kaj libero”, tekstas sur ĝi. 
Vandaloj atakis ĝin per boteloj la unuan zagreban 
nokton, poste ĝi pacis. Ĝi eniris la programon de la 
Nacia komisiono por Eŭropa Lingvojaro en Kroatio. 




| Lecionoj de la 
kongresa sako: 
Kiel oni diras 
“Kroatio” en la 
kroata? Hrvatska! 
Hrvatska. Provu 
d e n o v e ! 
Hrvatska! 


^ mmm 

©a LA KON< 


KARUSE 


EKRULK 


Multaj malnova 
intervidiĝis. Spom 

Kies kato estas la plej bela, ĉu tio dependas de 
ŝtrumpeto aŭ de maneto? La adiaŭa prezentiĝo 
de 56 infanoj de la Infana Kongreseto, 
prizorgita de Stefan MacGill kaj Ankica Jagnjiĉ 


Kiel krei Internacian Artan Vesperon? Kiel 
bridi kreemon de ĉiuj kiuj volis surscenejiĝi? 
Teodora Kuĉinac kaj Saŝa Sirovec en la LKK- 
ĉambro reĝisoris la adiaŭan vesperon: 
Intemacian Artan Vesperon 


Multaj novaj ami- 
kecoj, multaj ĉirkaŭ- 
brakoj. La juna rusa 
pianisto Andreo 
Korobejnikov kaj 
Biba Roziĉ-Ŝutej, 
estro de la komercaj 
servoj de UK. 


=konatoj denove 
a Ŝtimec kaj Etsuo 


La plej impona 
vespero: Vida 

Jerman kaj ŝia 
teatro Ponto per la 
teatraĵo K La plej 
longa tago de Maria 
Teresia” de Miro 
Gavran donis al la 
kongresanoj la plej 
belan barokan 
kadron de Kroata 
Nacia Teatro. 
Dankon, Vida! 

OPINIOJ DE 
KONGRESANOJ 

“Vi ne povis fari pli bone”. 

Miny Massar, Nederlando 

Pluraj kongresanoj, interalie Otto Prytz, 
plendis kial la folklora programo de la ensemblo 
Lado dum la Nacia Vespero ne havis pli da klarigoj 
pri devenregionoj de la programoj kaj pri 
muzikiloj. 



La Universala Kongreso en Zagrebo aktivigis 
ĉiujn generaciojn de kroataj esperantistoj, kaj kio 
estis aparte kortuŝe, pluraj eksterlande vivantaj 
kroataj esperantistoj venis el Parizo, Hamburgo 
aŭ Glasgovo por helpi. Zeljka Kelava estris pli ol 
centkapan helpantaron. La helpantoj en 2001 
seminariis tri fojojn por spertiĝi pri la kongresoj 
kaj aldone kune plurfoje ekskursis por spertiĝi kaj 
antaŭvidi malfacilaĵojn. Elĉerpiga sed 
neforgeseble pozitiva sperto. 

/ -\ 



Kroatio fariĝis la sidejo de la estrara sekretariejo de 
UEA: Ivo Osibov transprenis la taskon de la ĝenerala 
sekretario. D-ro Renato Corsetti estis elektita 
prezidanto de UEA kaj en Zagrebo transprenis la 
torĉon de Kep Enderby. La urbo Romo ŝajne restas la 
ĉefurbo de estraranoj ankaŭ en la nova mandato. La 
estraranoj Corsetti kaj Lipari loĝas en Romo, Osibov 
loĝas ĉe la alia flanko de Adriatiko, en Split. 

Zagrebo havas sian honoran membron de UEA - Lucija 
Borĉiĉ. Lucija ofte gvidas lingvan rubrikon en Tempo 
kaj estas la lingva konsilanto de nia gazeto. Ni gratulas! 

S___/ 


OPINIOJ DE HELPANTOJ 

La 86a Universala Kongreso 
-ĝojarivero! 

La 86a Universala Kongreso de Esperanto 
estis por mi grandioza. Renkontiĝo inter la 
geamikoj, demandoj, ĝojo kaj ridetoj sur la 
vizaĝoj. Tiu ĝenerala solenaĵo daŭris ĝis la fino 
de la kongreso. La kongresejo similis al 
malgranda urbo kie samloke vivis kaj laboris 
preskaŭ 2000 esperantistoj. La “urbo” havis siajn 
giĉetojn, stratojn, salonojn, prelegejon, 
librovendejon, informejon, gazetaran servon, 
poŝtejon, restoracion ... Por mi Zagrebo ne estis 
la unua UK, sed mi la unuan fojon estis 
malgranda radeto en tiel grava kaj respondeca 
Esperanto-tasko kia estas UK. Miaj taskoj estis - 
esti helpanto kaj esti turisma akompananto. 
Impresis min la simpleco kaj la rapidaj 
alproksimiĝoj. En bela memoro restis Nacia 
Vespero kiam la folklora ensemblo Lado per siaj 
dancoj “levis la publikon sur la piedojn” 
provokante longajn aplaŭdojn kaj ripeton de la 
programero. Gojigis min la mondo de libroj, 
multaj titoloj samloke en la Kongresa Libroservo, 
interalie malnovaj titoloj el mia lando, ankaŭ el 
aliaj landoj. Inter novaj titoloj tre surprizis min 
la libro pri la vojaĝisto Marko Polo de Daniel 
Moirand. Surprizo estis, en la sama libro, dankoj 
de la aŭtoro al la homoj kiuj helpis al li, kaj danko 
al mi mem. 

Malfacila momento dum UK, vere, ne estis. 

Mira Kocjanĉiĉ, KN 942 

La plej malfacila tasko estis porti seĝojn 
kaj tablojn por la akceptejo kaj reporti ilin la 
lastan tagon. 

Ozren Cuk 

Pluraj helpantoj konstemiĝis kompreninte 
ke ili ne povos ĝui la programerojn ĉar helpantoj 
konstante laboras. Kelkaj ricevis riproĉon de 
kongresanoj pro troa gestado. Iu ofendiĝis 
vidinte en LKK-ĉambro afiŝon “Helpantoj bv. ne 
eniri ĉi tien!” 


http://www.angelfire.coin/sk2/sek/programohr.html 

KOLOKVO DE AKADEMIO DE ESPERANTO 


Kroata Akademio de Artoj kaj 
Sciencoj cn sia impona konstruaĵo gastigis 
Internacian Kolokvon Lingva Planado kaj 
Leksikologio, organizita de Akademio de Es- 
peranto. Dum tri postkongresaj tagoj 
akademianoj diskutis pri la temo. La 
kolokvaj prelegoj aperis ĉe Fonto, en Brazilo 
en la samtitola libro. 

La prizorgantoj de la aranĝo Christer 
Kiselman, Geraldo Mattos kaj Spomenka 
Ŝtimec donis al la partoprenintoj okazon 
por kelkaj ncformalaj kunestadoj, kiajn la 
rapidritma horaro de la Kongreso ne 
permesis. Parto de la partoprenintoj fotiĝis 
jen ĉe la plej zagreba forĝita pordo. 



LA POSTKONGRESAJ ARANĜOJ 


LA POSTKONGRESO EN DUBROVNIK 


Dum en Zagrebo okazis Kolokvo de 
Akademio de Esperanto, dum al Savudrija 
direktiĝis dudeko da aŭtomobiloj por partopreni 
la postkongresan renkontiĝon de Esperantaj 
familioj, dum Lovran bonvenigis Esperanto- 
instruistojn, mi buse gvidis grupon de 29 
kongresanoj al Dubrovnik. 

A1 Dubrovnik pro ĝia malproksimeco oni 
devus flugi, aliel la vojaĝantoj alvenas tro lacaj, 
Dum la postkongresa programo ni spertis 
kulturan, naturan, nacian kaj gastronomian 
heredaĵojn de Kroatio. 

La adriatika perlo Dubrovnik, nuntempe 
kultura heredaĵo de UNESKO, inter la 8a kaj 16a 
jarcentoj estas ĉirkaŭita per defendmuroj, kiuj 
konturiĝas laŭ la reliefa tereno de la urbo. En la 
urbo la lOan de julio ĉiujare oni levas la flagon de 
la libereco Libertas kaj la ŝlosilon de la urbo 
transdonas al artistoj kaj la urbo transformiĝas al 
teatra scenejo. 

Ni vizitis Cavtat, la naskiĝlokon de la kroata 
pentristo Vlaho Bukovac kies solena kurteno de 
la Kroata Nacia Teatro bonvenigis la publikon por 
la kongresa ĉefteatraĵo. En Cavtat ni admiris la 
marmoran Mauzoleon de la marista familio Raĉiĉ, 


kiun kreis la fama kroata skulptisto Ivan 
Meŝtroviĉ. Ni admiris Ston kun la unika 
defendmuro, kiu dividas la urbon al du partoj, al 
urbeto, produktanta salon kaj alian kultivanta 
konkojn. Ni haltis en Korĉula, la urbo kun belega 
katedralo, abateja trezorejo, la naskiĝdomo de la 
fama esploristo Marko Polo kaj eta strato de la 
esperantisto Marinko Gjivoje. La maro montris al 
ni sian furiozon kaj multaj kunvojaĝantoj 
marmalsaniĝis. Fascinis nin arbaroj, birdoj kaj 
lagoj de Mljet kaj unu el la tieaj loĝantoj 
esperantistino Ana Ĉumbeliĉ-Rossum (vivanta en 
Danlando) bonvenigis nin vestita per la nacia 
kostumo de Mljet, regalante nin per la insulaj 
specialaĵoj kaj per popolkanto de Mljet. Fine de la 
restado, la nacian heredaĵon ni admiris en 
Konavle, la plej suda kroatia regiono. En Ĉilipi 
ravis nin Muzeo de naciaj kostumoj, konataj pro 
sia eleganteco kaj siaj puntoj. Ne mankis al ni 
folklora programo kaj popolkantoj. 

Multaj kongresanoj komplimentis al 
Dubrovnik. La fama irlanda verkisto ne avaris pri 
admiro: “Tiuj kiuj serĉas la paradizon sur la Tero, 
devas veni kaj vidi Dubrovnik”. 

Mirjana Zezelj 

POST LA ZAGREBA KONGRESO 

MEZEŬROPO: POST DOBRICHOVICE - KOSTRENA 2002 

La 5-a Konsultiĝo de Mezeŭropaj Landaj E-Asocioj okazis de la 21-a ĝis la 23-a de septembro en ĉeĥa urbeto 
Dobricho\ice. Partoprenintoj estis la reprezentantoj de E-asocioj el Hungario, Pollando, Slovakio, Kroatio kaj Ĝeĥio. La 
temo de la konsultiĝo ĉi-jare estis Konservo de la kulturoj de landoj aliĝontaj al EU. La konsultiĝa rezolucio estis direktita 
al ĉiuj politikaj gvidantoj de mezeŭropaj landoj, tradukita en ties respektivaj lingvoj. 

La sekvontjara mezeŭropa konsultiĝo okazos en Kroatio en urbeto Kostrena apud Rijeka de la 31-a de majo ĝis la 
2-a de junio 2002 lige kun la Alp-Adria kaj Mezeŭropa Esperanto-Renkontiĝo. 


Ministerio pri kulturo, la ĉefa subvencianto de la kulturaj programoj de la zagreba UK, sen kies helpo 
ni ne povus organizi la du>ersaspekfan kontrihunn pri la kroata kulturo al la kongreso , dum aŭgusto 
kaj septembro akceptis la sekretarion de l.KK, Spomenka Ŝtimec, por infonniĝi pri la rezultoj de la 
Kongreso en Zagrebo. 

En oktobro okazis tri programoj per kiuj la 86a Universala Kongreso de Esperanto 2001 verefiniĝis: 



INSTRU-KUNSIDO PRIIKEBANO 


SEMINARIO EN ESPERANTO- 
VILAO EN KOSTRENA (RIJEKA) 

La helpantoj de la UK kunvenis por la dutaga 
seminario de la 13a ĝis la 14a de oktobro en Kostrena, la urbeto 
apud Rijeka, kie troviĝas la Esperanta Vilao de Esperanto- 
Societo Rijeka. Dudekkvin el cento da helpantoj analizis la 
atingaĵojn de la Kongreso, konatiĝis pri abundaj dankleteroj 
kaj artikoloj el la gazetoj kaj planis estonton. Vjekoslav 
Morankiĉ prezentis la historion de Esperanto kaj de la Vilao 
Esperanto, iam nomata Amfora kaj nun uzata flanke de skolta 
organizo. La vilao disponas lokojn por moderkosta loĝado de 
kvindeko da personoj. En ĝi sporade gastas ankaŭ diversaj 
Esperanto-programoj. 

Ankica Jagnjiĉ, Spomenka Ŝtimec kaj Vladimir Dujniĉ 
gvidis la diskutrondojn ĉe la marbordo, kiuj havis por la celo 
fiksi prioritatojn por la estonta laboro de la kroataj 
esperantistoj. Tempo en siaj numeroj donos spacon al la ideoj 


POR LA ZAGREBAJ METIISTOJ 

La eventoj de la 
Universala Kongreso 

superŝutiĝas al la organiza 
temo de LKK kiel granda 
torento. 

Multaj planoj pri kiuj komence de la UK-laboro oni 
revas, subite devas flankiĝi, ne pro manko de volo kaj emo 
sed pro abundo da devoj, kiuj ligiĝas al la rutinaj 
programoj de UK. Unu el la programoj kiuj restis 
nerealigitaj dum UK estis la propono de Kikusima 
Kazuko-Krizantemo el Tokio, la granda amikino de 
Zagrebo, kiu jam kelkfoje riĉigis ĝiajn kulturajn eventojn. 
Laŭ la ideo de Krizantemo, paralele al la Kongreso okazu 
pli intensa faka kontakto kun unu el la lokaj medioj - 
floristoj. Pro troa okupiteco ne eblis organizi la eventon 
dum UK kaj la programo por la zagrebaj floristoj okazis 
en oktobro. Dudeko da profesiaj floristoj partoprenis en 
la instru-kunsido pri ikebano okazigita la 17an de oktobro 
de Kroata Esperanto-Ligo ĉe Asocio de metiistoj de la urbo 
Zagrebo, sub la aŭspicio de la zagreba gazeto Veĉernji 
list. La instrukunsidon gvidis tokianino Sato 
Wienczyslawa Rantei, poldevena fakulo pri ikebano, 
licencita por instruado en Japanio samkiel en 
eksterlandaj kursoj. KEL dankas pro la granda organiza 
helpo al Krizantemo. La floristoj estis ravitaj per la 
lecionoj pri la ikebana skolo Sogetsu, kiuj riĉigis ilian 
konon de la tradicia japana florarto. Esperanto nature 
peris en tiu kunlaboro. La instru-kunsidon malfermis dua 
sekretario de Japana Ambasadejo en Zagrebo Hirose 
Makoto. Pluraj ĵumalaj informoj pri la evento aperis. 



kiuj aperis en Kostrena. Josip Pleadin transprenis redaktadon 
de retbulteno. 

Andreo Korobejnikov gastis denove en 
Zagrebo 

La rusa 14-jara knabo kies muzika f/: 
talento fascinis kongresanojn,gastis denove ; 
en Zagrebo kiel gasto de Kroata Esperanto- | 

Ligo la 18an de oktobro 2001. Lia koncerto 
okazis en la prestiĝa lliria Salono, kiun por | 
la gastado de Andreo disponigis Kroata 
Akademio de Artoj kaj Sciencoj. (La 

sama salono estis je la dispono de <EL *V jdk 

Esperanta Akademio por ties *** , JBj 

Andreo, intertempe jam 
15jara, koncertis el internacia kaj ^ 
rusa pianrecitalaj repertuaroj kaj 

denove entuziasmigis la publikon. La koncerte okazis por honori la 
Nobelpremion pri paco de la jaro 2001 por kiu kandidatis UEA kaj 
kiu en oktobro estis donita al la ĝenerala sekretario de UN Koffi 
Annan. La koncerto celis danki al helpantoj de la zagreba UK pro la 
sinofera laboro dum la preparoj kaj principe dum la kongresa 
semajno, Ĉar lakoncerto okazis tempe proksime al la Tago de blanka 
bastono, pluraj blindaj personoj de Zagrebo gastis en la koncerto. 
Kelkajĵumalistoj intervjuis Andreon menciante Esperanton. Andreo 
studas juron en la kvara jaro ĉe Eŭropa Jura Universitato kie lia 
rektoro estas esperantisto prof. Genadij Ŝilo. (KN 849). Paralele li 
studas muzikon ĉe la Moskva Konservatorio Ĉajkovski. 

Eble Andreo povus gasti ankaŭ en via lando? Pri la kondiĉoj 
de gastado bv. kontakti la Kongresnumeron 852 en la zagreba 
kongreslibro. Andreo volonte gastus en Verono 2002 kaj en Brazilo. 
Efikas bonealĵurnalistojkiam Esperanto ligiĝas al lia talento kaj al 
lia personeco. 

ANTAŬ CENT JAROJ NASKIGIS AKADEMIANO 

IVO ROTKVIĈ 


Unu el la dudek kongresaj 
salonoj de la 86-a Universala Kongreso 
de Esperanto en Zagrebo portis la 
nomon de la elstara kroata esperantisto 
Ivo Rotkviĉ. Ne mirinde ke en tiu 
salono sian lokon trovis la abunda kaj 
vere reprezenta Kongresa Libroservo. 
Ivo Rotkviĉ estis ja unu el la ĉefaj 
figuroj de la Esperanta tradukarto. 

Nuntempe vivas malmultaj 
esperantistoj kiuj persone konis tiun 
multflanke naturdotitan kaj iam tre 
aktivan zagreban esperantiston 
konatan ankaŭ en eksterlandaj kulturaj 
rondoj. Dum pli ol sesdek jaroj li servis 
fervore en la Movado kiel organizanto, 
kursgvidanto, oratoro kaj redaktoro, 
sed antaŭ ĉio kiel majstra tradukanto. 
Tiu mezstatura, modesta kaj bonkora 
homo kaptadis ĉies simpation per siaj 
lingvoscio kaj laboremo, sed ankaŭ per 
siaj honesto kaj sincereco. 

Ivo Rotkviĉ naskiĝis la 23-an de 
oktobro 1901 en Mostari apud Ĉazma 
devenante de malriĉa familio. La 
junaĝon li pasigis en la urbo Bjelovar, 
kaj siajn gimnaziajn jarojn en Zagreb, 
kie li poste studis juron. Plurajn jarojn 
li laboris kiel juristo, sed pro siaj granda 
kapablo kaj diligento li iĝis sekretario 
de kelkaj zagrebaj urbestroj. Post la dua 
mondmilito li laboris en la Kroata 
Naturscienca Societo kiel gvidanto de 
ĝia prestiĝa fakrevuo “La naturo”. 

En 1921 la juna Ivo Rotkviĉ 
konatiĝis kun d-ro Duŝan Maruzzi, 
prezidanto de la Zagreba Esperantista 
Societo, kaj helpe de li baldaŭ fariĝis 
bonega esperantisto kiu tuj aktiviĝis en 
la societo. Jam en 1923 Rotkviĉ montras 
siajn organizajn kapablojn kun- 
helpante organizi la unuan Sudslavan 
Esperanto-kongreson en Zagrebo. 
Kune kun d-ro Maruzzi li kompilas kaj 
eldonas en 1924 “Kroat-serban- 
Esperantan” vortaron. Iom poste li 
transprenas la redaktadon de la revuo 
“Konkordo” kaj kiam ĝi ĉesis aperadi en 
1929, li kunredaktas “Balkanan 
Konkordon”. Meze de la tridekaj jaroj 
li aperigis plurajn gravajn frunt- 
artikolojn en “La Suda Stelo”. 

Plej multe li aktivas kiel sekretario de 
la Zagreba esperantista societo 
havanta tre belajn ejojn en la strato 
Primorska 11. Tiu vigla societo havis 
tiam pli ol cent membrojn. Estas nepre 
menciinda ankaŭ lia agado kiel 
sekretario de Jugoslavia Esperanto- 



Ligo. La landa Ligo dum jardekoj 
baraktis kun organizaj problemoj 
kaŭzitaj ĉefe de intemaj malpaciĝoj. La 
situacio en la Ligo pliboniĝis kiam 
d-ro Ivo Lapenna en 1937 fariĝis 
prezidanto de la Liga komitato. 
Tiutempe ekzistis en Zagrebo kvin Es- 
peranto-societoj kun ĉ. 350 membroj. 
Evidentiĝis sufiĉe akraj diferencoj in- 
ter tiuj societoj rilate al la idea fono de 
ilia laboro kaj precipe rilate al ilia 
starpunkto koncerne la “internan 
ideon” de Esperanto. 

Pri tiu temo oni polemikis sur la 
paĝoj de “La Suda Stelo”. 

Ivo Rotkviĉ en sia fruntartikolo 
en “La Suda Stelo” (aprilo 1936) sub la 
titolo “Por du apartaj tendoj” jene 
esprimis sian opinion pri la “interna 
ideo”: “Indiferente,ĉu ĝian esencon oni 
nomas kun filozofiema grumblo: 
humaneco aŭ frateco aŭ socia justeco - 
ĝi estis kaj ĉiam restos sopiro por etika 
renaskiĝo de la homaro. Kaj tiu sopiro 
donos al ĝi eternan valoron kaj eteman 
aktualecon” 

En 1938 la Zagreba esperantista 
societo (Mauzzi-Rotkviĉ) eksiĝis el la 
Jugoslavia Esperanto-Ligo kaj daŭrigis 
aktivi ekster la ianda organizaĵo. Post 
la dua mondmilito Ivo Rotkviĉ aktiviĝis 
en la Movado en 1951 kaj de tiam iĝis 
tre fervora membro de la zagreba Es- 
peranto-societo “Bude Borjan” kies 
kunvenojn li kaj lia edzino Lela kutimis 


regule viziti. Ĉiam li estis tre ŝatata 
preleganto. Okaze de la jubilea 
Universala Kongreso en Varsovio en 
1959 li faris festparoladon dum la 
solena inaŭguro de la kongreso. Dum 
la funebra ceremonio post la morto de 
K. Kalocsay UEAdelegis akademianon 
Ivo Rotkivĉ fari adiaŭan paroladon. 

Se paroli pri literatura agado de 
Ivo Rotkviĉ, mi deziras emfazi ke li jam 
en 1924 tradukis verketon “Aŭtuna 
vespero” far Milan Ogrizoviĉ. Sekvis 
pluraj tradukoj el la poezio kaj prozo 
de Nazor, Ogrizoviĉ, Rikard Kataliniĉ- 
Jeretov, Nikoliĉ kaj Viloviĉ en 
“Konkordo”, “Balkana Konkordo” kaj 
“Literatura mondo”. En 1932 aperas lia 
traduko “Pangea” far R. Herceg. Pro sia 
lingvokono kaj pro siaj valoraj tradukoj 
li estis elektita en 1936 en Lingvan 
Komitaton kaj en 1946 li iĝis membro 
de Lingva Akademio. 

Ivo Rotkviĉ kunlaboris kelkajn 
jarojn kun la rusa esperantisto kaj 
poeto Nikolao Ĥohlovkiu en la dudekaj 
jaroj vivis en Zagreb kiel politika 
elmigrinto. 

Sian tradukistan kulminon 
Rotkviĉ atingis per majstra traduko de 
“Cezaro” far kroatdevena aŭstra 
verkisto Mirko Jeluŝiĉ en 1934. Per tiu 
traduko li fariĝis mondkonata ĉar lia 
lingvaĵo en tiu traduko abundas je ĝis 
tiam neviditaj vortkunmetoj. Antaŭ 2- 
3 jaroj oni reeldonis en Zagreb tiun 
gravan verkon kies unua eldono aperis 
ĉe “Literatura mondo” en Budapeŝto. 

Post plurjara traduka silento Ivo 
Rotkviĉ denove ekbrilis per majstra 
traduko en 1961. Temas pri la kolektiva 
verko de junaj zagrebaj astronomoj: 
“Tragedio en la Universo”. Jen kion pri 
tiu traduko diris Juan Regulo-Perez en 
sia recenzo pri la verko: “... el nia 
interna esperantista vidpunkto, 
Tragedio en la Universo estas 
vojmontra ekzemplo, supera leciono de 
tradukarto ... kaj, aldone, tre alta 
majstra tradukleciono, vestita per la 
ĝisdate plej rivela ekspluatado de la 
Esperantaj povebloj, far unu el niaj plej 
elstaraj lingvoartistoj”. 

Akademiano Ivo Rotkviĉ mortis 
la 12-an de decembro 1983 en Zagreb. 
Okaze de la centa datreveno de lia 
naskiĝo ni dediĉu al li kelkajn plene 
merititajn dankesprimajn pensojn. 

Ivo Boroveĉki 

